周日讀賣一哩盃復出 秀逸小島神志勇進再碰頭
2024年04月18日 09:20
東網電視
更多新聞短片
「神志勇進」周日將於日本復出。
呢個星期日喺京都競馬場,將會上演讀賣一哩盃,雖然只係1場二級賽,不過呢場都係視為6月安田紀念賽前,其中一場重要熱身。今屆賽事場面都好熱鬧,有成17駒參戰,兩匹今屆曾經來港,出戰香港一哩錦標嘅「神志勇進」同「秀逸小島」,將會係返國之後,雙雙復出嘅首場賽事,賽前就更加分別成為今場嘅大熱門同次熱門。
兩匹馬都可以講係歡喜冤家,喺本土碰頭,「秀逸小島」跑獲名次,總係喺「神志勇進」前面過終點,直至上場在港出戰,「神志勇進」於莫雷拉胯下後上跑第4,而「秀逸小島」就跑第7,今次復出,雙方人馬已表明視會第3度出戰安田紀念賽嘅熱身。
不過配搭方面,「神志勇進」就會回配老拍檔松山弘平,而「秀逸小島」繼續由川田將雅掛帥,後駒雖然去年表現一般,練馬師中內田充正表示馬匹遠征返國後,狀態漸復最佳水準,在港落敗佢歸咎當地場地太硬,並唔太適合馬匹發揮,而佢亦好有信心周日復出後,此駒將會回復最佳水平,出戰安田紀念賽。